

****



Kedves Kollégák!



**Negyedik éve fut a „Passzold vissza, Tesó!” elnevezésű, használt mobiltelefon visszagyűjtő kampány, amelyet a Jane Goodall Intézet hirdetett meg, és amelyhez a Baranyai Virtuális Erőmű Program (BAVEP partnerek: Pécsi Tudományegyetem, Magyar Innováció és Hatékonyság Nonprofit Kft., Pécs Megyei Jogú Város Önkormányzata, Pécs-Baranyai Kereskedelmi és Iparkamara, Baranya Megyei Önkormányzat, Pécsi Egyházmegye, Pécsi Leőwey Klára Gimnázium) keretében csatlakozott a PTE is.**

**Az idei második kampányszakasz 2021. szeptember 22– én indul és november 22– ig tart.**

Az együttműködő szervezetek célja a kampánnyal, hogy minél több adatmentes, már nem használható **mobilkészüléket, GPS-t vagy táblagépet** és ezekhez használt töltőket vegyenek át adományként, elősegítve ezzel a **körforgásos gazdaságot**, és **segítve** ezáltal a **kongói főemlősök élőhelyének megmentését és a helyi közösségek életét.**

A gyűjtőpontok listáját megtalálja a [Zöld Egyetem](https://zoldegyetem.pte.hu/hu/hirek/passzold_vissza_teso_oszi_mobiltelefongyujto_kampany) weboldalán.

Ajánljuk szíves figyelmébe Dr. Jane Goodall motiváló szavait is magában foglaló videónkat: <https://youtu.be/dERRS2_pns8>

*„Minden egyes cselekedet számít. Minden nap, minden ember tehet a változásért!” Dr. Jane Goodall*

